laion/Wikipedia-Exotic huggingface dataset:
קישקונהלש

קישקונהלש (בהונגרית: Kiskunhalas; בפי תושביה היהודים: האלאש) היא עיר בדרום הונגריה, שלושים קילומטר מהגבול הסרבי. הקהילה היהודית התארגנה ב-1826 אבל קיבלה הכרה רשמית רק ב-1857. רוב היהודים היו סוחרים ובעלי מלאכה. מצב היהודים נשתנה לרעה ב-1919 בעת "הטרור הלבן". ב-1941 בתקופת מלחמת העולם השנייה היו בעיירה 975 יהודים, שהיוו כ-5.2 אחוז מכלל האוכלוסייה ההונגרית. הרשויות העדיפו מסיבות כלכליות להשכיר דירות לשוכרים היהודים. כלכלתם של יהודי קישקונהלש הייתה מבוססת על מסחר. מאז ומתמיד השתדלו השוכרים הנוצרים להתארגן נגדם, ולדחוק את רגליהם על ידי הקמת רשת חנויות. גם בעלי מקצועות החופשים בקרב היהודים כגון: עורכי דין, רופאים, מהנדסים ופקידים, היו תלויים בפרנסתם בנותני עבודה יהודים. בעלי המלאכה לא קיבלו עבודות ממשלתיות ציבוריות. מצב זה העמיד את כלכלתם של יהודי קישקונהלש על בסיס רעוע, שניתן היה להתנכל לו בכל הזדמנות. ואומנם הנוצרים ניצלו מצב זה ובעיקר בתקופה שבין שתי מלחמות העולם, עת פוטרו פקידים יהודים ונשלחו לפנסיה, סוחרים יהודים התרוששו ופשטו רגל, בשל ההגבלות שהוטלו עליהם. גרמניה הנאצית כבשה את הונגריה ב-19 במרץ 1944. 214 יהודים נשלחו למחנות עבודה. אחר הכיבוש הגרמני, במאי 1944 רוכזו יהודי קישקונהלש והסביבה בגטו, שהוקף גדר תיל גבוהה כדי לבודד את היהודים מן האוכלוסייה הנוצרית. על קירות הבתים בעיר הודבקו כרזות שהזהירו את התושבים ממתן סיוע כלשהו ליהודים, תוך איום בעונש מוות על מפירי האזהרות. לאחר שהועברו לגטו, השתדלו יהודי קישקונהלש לארגן את חייהם במידת האפשר. הרופאים ארגנו בית חולים קטן, וחברי הוועדה הנבחרת השתדלו להתגבר, בדרך זו או אחרת, על בעיות אספקת המזון. אחדים מנכבדי הקהילה נעצרו על ידי הגסטפו כבני ערובה, ועקבותיהם נעלמו. נורה אגוץ' הוכרה כחסידת אומות העולם על פעילותה בעיר. שאנדור פטי (במקור קניצר 1898 – 1973)  היה שחקן תיאטרון ושחקן קולנוע יהודי-הונגרי, לאסלו פלדש (פישר, 1914–2000) פוליטיקאי יהודי-הונגרי, חבר האספה הלאומית ההונגרית מרצל קדושה (במקור מור קריסהאבר 1874 – 1944) היה עורך דין, עיתונאי, סופר יהודי-הונגרי. יוז'ף פראנקל (1908 – 1994) היה רופא עור יהודי-הונגרי, היסטוריון רפואי, משורר. שאנדור פרקו (במקור פרַנְקל, 1910 – 1991) רופא, רופא מיילד-גינקולוג, יהודי-הונגרי. פולין נובי סונץ', פולין סרביה סובוטיצה, סרביה סרביה קאניז'ה, סרביה הונגריה הודמזוושרהיי, הונגריה מדיה וקבצים בנושא קישקונהלש בוויקישיתוף אתר האינטרנט הרשמי של קישקונהלש (בהונגרית) קישקונהלש (Kiskunhalas), באנציקלופדיה של הגטאות, באתר יד ושם קהילת קישקונהלש באתר בית התפוצות "קישקונהלש", באתר JewishGen (באנגלית) קישקונהלאס (הונגריה), דף שער בספרייה הלאומית פנקס קהילות הונגריה, יד ושם, 1969-2007, עמ' 502-503 צבי הרמן, מתי התחילה שואת יהודי הונגריה?, עמ' 12-15
מנדל גרוסמן

מנדל גרוסמן (בפולנית: Mendel Grossman;‏ 27 ביוני 1913 בעיירה גוז'קוביצה שבפולין - 30 באפריל 1945) היה צלם גרפי אמנותי, שעבד במחלקה הסטטיסטית של גטו לודז'. במהלך מלחמת העולם השנייה, צילם גרוסמן את החיים בגטו לודז'. מנדל גרוסמן נורה למוות ב-30 באפריל 1945 על ידי חייל נאצי במהלך צעדות המוות. גרוסמן נולד למשפחה יהודית חסידית, בנם של שמואל וחנה גרוסמן. לאחר מלחמת העולם הראשונה התיישבה משפחתו בלודז'. בילדותו צייר גרוסמן דיוקנאות וצילם תמונות וסצנות של אנשים ואירועים בקהילות היהודיות בסביבתו. הוא היה חובב ספרות, תיאטרון, ציור וצילום בעיקר. הוא עבד כצלם מקצועי. את התמונת שצילם צבע (בזמנו התמונות היו בשחור לבן) בצבעי אנילין (חומר מוצא לצבעים רבים- צבעי זפת, פחם). במהלך חייו צילם בעיקר פרחים, טבע דומם, נופים, סצינות רחוב ודיוקנאות. הוא עבר להתרכז בנושא אחד - אדם בתנועה. המעבר מצילום נופים לצילום בני אדם בא בבת אחת, ובמקרה. פרויקט הצילום המקצועי הראשון שלו היה בשנת 1938, כשתיעד הצגות של תיאטרון הבימה שהופיע בלודז'. בעידן שבו היה נהוג לצלם הצגות מצדי הבמה, הוא פיתח שיטת צילום חדשנית: גרוסמן רצה להיות קרוב לשחקנים, להפיק תצלום מתוככי שדה הראייה שלהם. לכן עמד בשולי הבמה, מאחורי הקלעים, ומשם צילם. בשנת 1940, הנאצים העבירו את גרוסמן, יחד עם יהודים רבים אחרים, לגטו לודז'. שם התחיל לעבוד כצלם במחלקת הסטטיסטיקה. עבודתו כללה הכנת כרטיסי זיהוי, תיעוד עבודתם של שאר האסירים בגטו ואף צילום המחלוקות על המזון בגטו (אנשים רבו על אוכל ומנדל גרוסמן תיעד זאת). במהלך היום, גרוסמן החביא במעילו מצלמה (לא היה לו אישור מהנאצים לצלם), וצילם יהודים בסתר. כך הראה את חומרת המצב. בכך שעשה זאת, העמיד את חייו בסכנה מכיוון שהנאצים חשדו בו. התמונות היו כה קשות (הרעב, העוני והמחלות), עד כי התקשה לצלם אותן. בין היתר צילם גרוסמן רציחות המוניות ופגיעות במשפחות בודדות. לעיתים נתנו הנאצים לגרוסמן לצלם כדי לזהות את הנרצחים בקבורתם. למשל, אושר לגרוסמן וחברו אריה פרינץ (אריה בן-מנחם) לצלם את הקורבנות שרוכזו בבית הטהרה שבבית הקברות בשביל לזהותם בקבורתם. רוב התצלומים של אירוע זה נמצאים בארכיון יד ושם, ושם כ־571 תצלומים. בזכות המוניטין שיצאו לו, פנתה אליו ב–1939 הנהלת טא"ז, החברה לשמירת בריאות הילד היהודי, בבקשה שיכין אלבום תמונות בנושא "הילד היהודי", בדגש על ילדי רחוב עניים. התצלומים אבדו במלחמה. פרויקט זה יצא לפועל כדי להראות איך היהודים נראים באותה תקופה. עם כליאת היהודים בגטאות עבר מנדל מצילום טבע, נופים ודיוקנאות לצילום הטרגדיות ברחובות ובגטו. במהלך השהייה בגטו עם משפחתו תיעד את משפחתו כדי לשמור זיכרונות מהם בעתיד וכך נוצר תיעוד של הידרדרות משפחתו אל המוות. הנאצים העבירו את גרוסמן למחנה עבודה בקניגס ווסטרהאוזן. שם שהה עד 16 באפריל 1945. כשנהיה חולה ותשוש, נורה על ידי הנאצים במהלך צעדת מוות בכפייה, כאשר עדיין אחז במצלמה שלו. צילומיו נשלחו על ידי אחותו לישראל אבל כנראה במלחמת העצמאות אבדו בזמן שנכבש קיבוץ ניצנים על ידי המצרים. חברו של מנדל מגטו לודז', נחמן זונאבנד, הסתיר צילומים של מנדל בתחתית באר בגטו. צילומים אלה נמצאו אחרי המלחמה ונשלחו לארכיון במוזיאון בקיבוץ לוחמי הגטאות. הנריק רוס מדיה וקבצים בנושא מנדל גרוסמן בוויקישיתוף עדותו של אריה בן-מנחם על מנדל גרוסמן, באתר יד ושם מנדל גרוסמן (1913-1945), דף שער בספרייה הלאומית Mendel Grossman, Holocaust Education & Archive Research Team קטע מעדותו של זונאבנד בו הוא מתאר איך הסתיר את הצילומים תוך סיכון חייו, באתר יד ושם ההתנגדות היהודית בשואה, באתר מנדל גרוסמן גיבור מאחורי המצלמה
Dance with Me (שיר של זולי אדוק)

Dance with Me (בעברית: תרקדי איתי; בהונגרית: Tánclépés) הוא שירו של הזמר ההונגרי זולי אדוק (אנ'). השיר ייצג את הונגריה באירוויזיון 2009 שהתקיים במוסקבה שברוסיה. ב-23 בפברואר 2009 פתחה רשות השידור ההונגרית MTV תחרות שבה נבחר הנציג לייצג את הונגריה באירוויזיון 2009. רשות השידור ציינה כי השופטים בחרו שלושה שירים לפני גמר התחרות, כדי שאחד מהם לא יפרוש מהתחרות. לבסוף, רשות השידור הודיעה כי זולי אדוק ייצג את הונגריה עם השיר "Dance with Me". שיר זה היה האופציה השלישית של השופטים, לאחר שהשיר המנצח פרש, והמקום השני נפסל. הונגריה מוקמה בחצי הגמר השני ב-14 במאי 2009 כשיר מספר 11 אחרי סלובניה ולפני אזרבייג'ן. בסוף חצי הגמר השני, התגלה כי השיר לא עלה כלל לגמר, ואחרי הגמר, התגלה שהשיר התמקם במקום ה-15 מתוך 19, עם 16 נקודות בלבד. מידע על השיר "Dance with Me" באתר AllMusic מילות השיר "Dance with Me" באתר Genius סרטון השיר "Dance with Me" באתר יוטיוב מידע על הרצועה "Dance with Me" באתר ספוטיפיי Eurovision Song Contest (2009-03-19), Zoli Ádok - Dance With Me (Hungary), נבדק ב-2019-05-28 אורך השיר, בגרסה המקורית, הוא 3:55 השיר, בגרסה המקורית, הוא בשפה ההונגרית Hirado.hu - Ádok Zoltán képviseli Magyarországot az Eurovíziós Dalversenyen, web.archive.org, ‏2009-02-24
חברת הספנות והמסחר הרוסית

חברת הספנות והמסחר הרוסית מאודסה (ברוסית: Русское общество пароходства и торговли ובר"ת РОПиТ, "רוֹפִּיט") הייתה אחת מחברות הספנות הגדולות ביותר באימפריה הרוסית. היא נוסדה בשנת 1856 ופסקה להתקיים עם הלאמתה ב-1918 לאחר המהפכה ברוסיה. אניות החברה הפליגו בין נמלי הים השחור והים התיכון. חברת "רופיט" נוסדה ב-1856; שנתיים אחר כך, ב-1858, חתמה על חוזה ל-24 שנים עם ממלכת סרדיניה, שהתיר לה להשתמש לצרכיה בנמל וילפרנקה מריטימה (Villefranche-sur-Mer) שבים התיכון. מניותיה של החברה נסחרו בבורסה של סנקט פטרבורג. היא הפעילה אניות נוסעים ומשא, וב-1901 החזיקה בצי המונה 72 כלי שיט. אניות החברה שטו אחת לשבוע בקו "קונסטנטינופול-סמירנה-פיראוס-אלכסנדריה-קונסטנטינופול-אודסה" ובקו "קונסטנטינופול-סבסטופול"; מדי שבועיים פקדו אניותיה גם את נמלי בורגס ווארנה בבולגריה. מאז 1914 הפעילה החברה קו ישיר מאודסה דרך קונסטנטינופול אל אלכסנדריה. קווים נוספים של החברה היו "קו מקדוניה", הפלגות שבועיות ב"קו בולגריה-אנטוליה" מאודסה אל בורגס, קונסטנטינופול וטרבזון אל בתומי, ו"קו אנטוליה" מקונסטנטינופול אל בתומי. מ-1863 עד 1914 הפעילה החברה את כל משרדי הדואר הרוסי באימפריה העות'מאנית. אחת מאניותיה, "צ'יכאצ'וב" (Чихачёв), טבעה מול נמל יפו בפברואר 1891. אירוע האסון והצלת נוסעי האניה סוקרו בהרחבה יתרה על ידי העיתונים העבריים של התקופה. בשנת 1917 בראש החברה עמד אלכסיי קרילוב והוא פעל להעברת כל האוניות לשליטת רוסיה הסובייטית. סְויֵט (Свет) (1815). אימפרטור אלכסנדר ה-2 (Император Александр II) (1858). וֶליקי קְנִיאז קונסטנטין (Великий Князь Константин) (1858). אוֹלֶג (Олег) (1859). לאזאר (Лазар) (1863). רוֹסְטוֹב (Ростов) (1867). צ'יכאצ'וב (Чихачёв) (1867). אימפראטריצה מאריה (Императрица Мария) (1877). אַסקוֹלד (Аскольд) (1879)‏ (מ-1889 עד 1916). צ'וּאַנְפּוּ (Хуанпу) (1882). צאר (Царь) (1883). מֶצ'טָה (Мечта) (1884). לוּץ' (Луч) (1886). אודסה (Одесса) (1889). וליקי קניאז אלכסיי (Великий Князь Алексей) (1890). וְלֶסְק (Блеск) (1890). וליקי קניאז קונסטנטין (Великий Князь Константин) (II) (1890). סְוויאַטוֹי ניקולאי (Святой Николай) (1893). קורולייבנה אולגה (Королева Ольга) (1893). אימפרטור ניקולאי ה-2 (Император Николай II). צ'אטיר דאג (Чатыр Даг) (1896). דיאנה (Диана) (1899). אַלטוֹן (Алтон) (1901). מטאור (Метеор) (1910). כֶרְסוֹנֶס (Херсонес) (1903). אֶבְפרת (Евфрат) (1906). פרינצסה יבגניה אולדנבורסקאיה (Принцесса Евгения Ольденбургская) (1903). אימפרטור ניקולאי ה-1 (Император Николай I) (1913). אימפרטריצה יקטרינה ה-2 (Императрица Екатерина II). אימפרטור אלכסנדר ה-3 (Император Александр III). אימפרטור פְּיוֹטר וֶליקי (Император Пётр Великий). צאר מיכאיל פיודורוביץ' (Царь Михаил Фёдорович) (1914). צארוויץ' אלכסיי ניקולאיוויץ' (Цесаревич Алексей Николаевич) (1914). מדיה וקבצים בנושא חברת הספנות והמסחר הרוסית בוויקישיתוף (ברוסית) ROPiT and Black sea fleet International Maritime Journal The Morskoy Flot (Marine Fleet) No.3, 2007 ST. PETERSBURG.; The Villafranca Affair--Industrial EnterPrises--Steam Navigation of the Duleper--Russian Peasants Described by a Russian--The Islands of the Nova--Presentation of the New Foreign Ministers, &c. The New York Times November 18, 1858. The Russian Mercantile Marine The New York Times December 22, 1901 "שנת 1891" בתוך: שפת הים – ים וספנות בעיתוני ההשכלה, התחייה והיישוב, 1948-1856.
שיר אהובת הספן

"שיר אהובת הספן" הוא פזמון שנכתב על ידי יאיר לפיד, הולחן על ידי רמי קליינשטיין ובוצע על ידי ריטה. השיר יצא לאור בשנת 1986. השיר נכתב על ידי יאיר לפיד והולחן על ידי חברו רמי קליינשטיין, והוא אחד מבין מספר שירים שיצרו יחד. הוא בוצע על ידי ריטה, שהייתה אשתו של קליינשטיין. השיר נכלל באלבום הבכורה שלה שנשא את שמה. השיר נכתב על ידי לפיד בהשראת הספר "ים המוות", שכתב הסופר הברזילאי ז'ורז' אמאדו. במצעד הפזמונים העברי השנתי של רשת ג' לשנת התשמ"ו (1986) הגיע השיר למקום השמיני. בשנת 2017 ערכה תחנת הרדיו גלגלצ מצעד משיריה של ריטה, והשיר זכה במקום הראשון באותו המצעד. השיר בוצע גם כחלק ממופע הפסטיבל בצבעים טבעיים 1986. הזמרת היווניה קונסטנטינה הקליטה שיר ביוונית בלחן של "שיר אהובת הספן". סרטון השיר "שיר אהובת הספן" באתר יוטיוב מילות השיר "שיר אהובת הספן" באתר שירונט שיר אהובת הספן, באתר "פזמונט" שיר אהובת הספן, באתר אקו"ם שיר אהובת הספן באתר Discogs יוסי חרסונסקי, נערת הסנדוויצ'ים, באתר מעריב, ‏30 בדצמבר 1986 הפסטיבל בצבעים טבעיים 1986, סרטון באתר יוטיוב יוסי חרסונסקי, עיון ביקורת, באתר יוסימיוסיק Κωνσταντίνα - Αχ! Η ζωή (Ισραήλ), בערוץ היוטיוב של קונסטנטינה
אאודי סוג M

אאודי סוג M (בגרמנית: Audi Typ M) היא מכונית פתוחה בסגנון "Torpedo (car)" (אנ') מתוצרת אאודי אשר יוצרה בין השנים 1923–1927 בגרמניה. דגם "אאודי סוג M" יוצר בעיר צוויקאו בגרמניה. יוצרו 228 יחידות. 4 דלתות, 2 דלתות אחוריות "דלתות התאבדות" (ציר התנועה בפתיחת הדלת מנוגד לכיוון הנסיעה). מנוע קדמי - אורכי. מנוע בנזין 2 שסתומים לצילינדר. סוג הנעה: הנעה אחורית. מנוע קירור מים. מאייד - 1 מתוצרת "Zenith" מסוג "Zenith 36 DK". מערכת חשמל - 12 וולט. קיבולת מכל דלק - 22 ליטר. צמיגים קדמיים - 33x5. צמיגים אחוריים - 34x7.5. רדיוס סיבוב - 4.57 מטר. שחזור דגם "אאודי סוג M" שחזור דגם "אאודי סוג M" מנוע 6 צילינדרים שהורכב בדגם "אאודי סוג M" אאודי אאודי סוג C אאודי סוג E אאודי סוג P אאודי סוג R אאודי סוג T אאודי סוג SS מדיה וקבצים בנושא אאודי סוג M בוויקישיתוף אאודי סוג M, סרטון באתר יוטיוב Werner Oswald, Deutsche Autos 1920-1945, Stoccarda, Motorbuch Verlag, 1996, ISBN 3-87943-519-7. "אאודי סוג M", שנת 1923 - מפרט ומידות carfolio.com/specifications/models/car "אאודי סוג M" en.wheelsage.org/audi/typ_m "אאודי סוג M" - תמונה autowp.ru/audi/typ_m
תורה לשמה (פירושונים)

האם התכוונתם ל... תורה לשמה – ביטוי המתאר לימוד תורה ללא אינטרס תורה לשמה (ספר) – ספר שיצא לאור על ידי הרב יוסף חיים מבגדאד תחת שם העט "יחזקאל כחלי" ישיבת תורה לשמה – ישיבה גדולה בבני ברק תורה לשמה - תלמוד תורה בבית שמש תורה לשמה - תלמוד תורה באופקים לשמה תורה שלמה
קית' ג'ארט

קית' ג'ארט (באנגלית: Keith Jarrett;‏ נולד ב-8 במאי 1945) הוא פסנתרן ומלחין ג'אז אמריקאי. לאחר שסיים את לימודיו התיכוניים, החל ג'ארט ללמוד במכללת ברקלי למוזיקה בבוסטון. הוא עבר לניו יורק, שם ניגן במועדון הגאז' "הוילג' ואנגארד" (the Village Vangurad). המתופף ארט בלייקי צירף אותו ללהקתו, שליחי הג'אז, ומאוחר יותר הצטרף ג'ארט לרביעייה של הסקסופוניסט צ'ארלס לויד; האלבום "Forest Flower" שהוציאה הרביעייה היה בין האלבומים המצליחים של שנות ה-60 המאוחרות. בתקופה זו התחיל ג'ארט את דרכו כמנהיג הרכב, עת הקים שלישייה עם נגן הבס צ'ארלי היידן והמתופף פול מושן. בהמשך הקריירה שלו ניגן ג'ארט עם מוזיקאים מפורסמים רבים נוספים, ביניהם מיילס דייוויס, יאן גרברק, ג'ון קריסטנסן ופאלה דניאלסון. סגנונות הג'אז המאפיינים את יצירותיו ביותר - ג'אז רומנטי, בי בופ וסווינג. ג'ארט ניגן גם מוזיקה קלאסית, והוציא תקליטים ובהם ביצועים ליצירות של באך, מוצרט, שוסטקוביץ', ואחרים; לדבריו, דווקא תוך נגינת מוזיקה קלאסית למד כי כישרונו מפותח יותר כמאלתר. ב-1973 התחיל ג'ארט להופיע בקונצרטים ללא נגנים מלווים, וזכה להצלחה רבה. תקליט הסולו שלו (משנת 1975) "קונצרט קלן" הוא אחד מתקליטי הג'אז הנמכרים ביותר בכל הזמנים. ג'ארט מנגן גם בצ'מבלו, תופים, קלאוויקורד, סקסופון ואורגן, אולם הכלי עמו הוא מזוהה ביותר הוא הפסנתר. שלישיית קית' ג'ארט המונה בנוסף אליו את המתופף ג'ק דז'ונט והבסיסט גארי פיקוק מתמחה בנגינת סטנדרטים וזוכה להצלחה גדולה בהקלטות והופעות. מדיה וקבצים בנושא קית' ג'ארט בוויקישיתוף אתר האינטרנט הרשמי של קית' ג'ארט (באנגלית) קית' ג'ארט, סרטונים בערוץ היוטיוב קית' ג'ארט, במסד הנתונים הקולנועיים IMDb (באנגלית) קית' ג'ארט, באתר AllMovie (באנגלית) קית' ג'ארט, במסד הנתונים הקולנועיים KinoPoisk (ברוסית) קית' ג'ארט, באתר אפל מיוזיק (באנגלית) קית' ג'ארט, באתר ספוטיפיי קית' ג'ארט, באתר Last.fm (באנגלית) קית' ג'ארט, באתר AllMusic (באנגלית) קית' ג'ארט, באתר MusicBrainz (באנגלית) קית' ג'ארט, באתר דיזר קית' ג'ארט, באתר Discogs (באנגלית) קית' ג'ארט, באתר Songkick (באנגלית) קית' ג'ארט, באתר SecondHandSongs קית' ג'ארט, באתר בילבורד (באנגלית) יותם זיו, כך ארגנה נערה בת 17 את אחת ההופעות המוצלחות בהיסטוריה, באתר הארץ, 29 בינואר 2019 קית' ג'ארט, באתר אנציקלופדיה בריטניקה (באנגלית)
אאודי סוג P

אאודי סוג P (בגרמנית: Audi Typ P) היא מכונית משפחתית בסגנון "Torpedo (car)" (אנ') מתוצרת אאודי אשר יוצרה בין השנים 1931–1932 בגרמניה. בשנת 1932, בתקופת ייצור הדגם, אוחדו אאודי, DKW (אנ'), הורך (אנ') וונדראר (אנ') לחברה אחת - AG Auto Union (אנ'). דגם "אאודי סוג P" יוצר ברובע שפנדאו בעיר ברלין. יוצרו 327 יחידות. 2 דלתות. מנוע קדמי. מנוע בנזין 1.1 ליטר. סוג הנעה: הנעה אחורית. מאייד - 1 מתוצרת "Solex" מסוג "Solex 26 FHR". מערכת חשמל - 6 וולט. קיבולת מכל דלק - 30 ליטר. מחיר היחידה עמד על 3,385 רייכסמארק (שנת 1931, בגרמניה). "אאודי סוג P" "אאודי סוג P", שנת 1931 "אאודי סוג P" לוגו "אאודי סוג P" בקדמת מכסה הרדיאטור אאודי אאודי סוג C אאודי סוג E אאודי סוג M אאודי סוג R אאודי סוג T אאודי סוג SS מדיה וקבצים בנושא אאודי סוג P בוויקישיתוף "אאודי סוג P" archive.is/20130407181241 "אאודי סוג P" - מפרט carfolio.com/specifications/models/car "אאודי סוג P" auto-motor-und-sport.de/marken-modelle/audi/typ-p "אאודי סוג P" - תמונה wheelsage.org/audi/typ_p
ליטסאונד

ליטסאונד (באנגלית: Litesound) היא להקת פופ רוק בלארוסית. הלהקה ייצגה את בלארוס באירוויזיון 2012, בו לא העפילו מחצי הגמר. ב-2002 האחים דמיטרי וולדימיר קאריאקין התייחדו כצמד מוזיקלי, ב-2005 הצטרפו אליהם עוד שני מוזיקאים ובכך נוצרה רביעייה והוקמה להקת ליטסאונד. ב-2006 זכתה הלהקה בפסטיבל מוזיקה בינלאומי במאיורי שבאיטליה. באותה שנה, השתתפה הלהקה לראשונה בתחרות האירופסט (קדם האירוויזיון הבלארוסי) בניסיון לייצג את בלארוס באירוויזיון, הם הגיעו למקום השישי עם השיר "My Faith". ב-2008 השתתפו בתחרות פעם נוספת עם השיר "Do You Believe" שם עלו לגמר וסיימו במקום השני. ב-2009 השתתפו באירופסט בפעם השלישית עם השיר "Carry On" שם היו במקום השלישי. ב-2010 יצא אלבום הבכורה של הלהקה "Going to Hollywood". בשנת 2012 הלהקה שוב השתתפה בקדם האירוויזיון עם השיר "We Are the Heroes", הם עלו לגמר בו סיימו במקום בשני והזמרת אליונה לאנסקאיה הוכתרה כמנצחת. לאחר שמועות על הונאה בחישוב הצבעות הקהל במהלך התחרות, נשיא בלארוס פתח בחקירה בנושא, דבר שהתברר כנכון, עקב זאת הם הוכרזו באופן רשמי כנציגי המדינה באירוויזיון, לאחר מכן גם שירם הוקלט בגרסה מחודשת. באירוויזיון עצמו, לא הצליחה הלהקה להעפיל מחצי הגמר. מדיה וקבצים בנושא ליטסאונד בוויקישיתוף אתר האינטרנט הרשמי של ליטסאונד ליטסאונד, ברשת החברתית פייסבוק ליטסאונד, ברשת החברתית אקס (טוויטר) ליטסאונד, סרטונים בערוץ היוטיוב ליטסאונד, באתר סאונדקלאוד (באנגלית) ליטסאונד, באתר MusicBrainz (באנגלית) ליטסאונד, באתר Discogs (באנגלית)
פרומתאוס (ירח)

פרומתאוס הוא ירח של כוכב הלכת שבתאי. הוא התגלה על ידי החללית וויאג'ר 1 ב־25 באוקטובר 1980. ג'ון הרשל טבע את שמות הירחים במאמרו משנת 1847, "תוצאותיהן של תצפיות אסטרונומיות שבוצעו בכף התקווה הטובה" כשמותיהם של הטיטאנים, לפי המיתולוגיה היוונית. פרומתאוס הוא אחד מהירחים הרועים בטבעות שבתאי. אלו ירחים שכתוצאה מכח הכובד שהם מפעילים הם מונעים מהחלקיקים בטבעת הפנימית מלהתפזר. לפרומתאוס שדה כבידה בשם פרומתיאן (באנגלית: Promethian). שדה כבידה זה מושך אבנים ועצמים הקרובים אליו, מביא ליצירת קשרים בטבעת F של שבתאי. ללא שדה כבידה זה, האזור הזה בטבעת ככל הנראה היה מתפזר. לפי תצלומים שנערכו ב 2008 -2009 על ידי הגשושית קאסיני-הויגנס התגלה, שבניגוד לירחים אחרים, הירח מסתובב סביב ציר אורכו. פרומתאוס הוא מכותש, אם כי צפיפות המכתשים היא לא גדולה, ומרבית פני השטח שלו, לפחות אלה שצולמו, מכוסים באבק. קוטרם של הגדולים שבמכתשים מגיע רק עד כ- 20 ק"מ. נמצאו גם מספר רכסים ועמקים על פני הירח. בגלל שדה כבידתו, פני שטחו אינם קבועים ומשתנים בגלל סלעים ועצמים אחרים הנופלים עליו. מיקומו של פרומתאוס הוא בין טבעת F לטבעת A של כוכב שבתאי . מרחק טבעת A משבתאי הוא 122,170 ק"מ ורוחבה 14,600 ק"מ. מרחק טבעת F משבתאי הוא 140,180 ורוחבה 30-500 ק"מ. מדיה וקבצים בנושא פרומתאוס בוויקישיתוף פרומתאוס-ירח של שבתאי, באתר "הידען" Observations of Flora עמוד 42, באתר אוניברסיטת הרווארד (לקוח מ"Monthly Notices of the Royal Astronomical Society, Vol. 8, p.1")
אאודי סוג T

אאודי סוג T (בגרמנית: Audi Typ T) היא מכונית סלון מתוצרת אאודי אשר יוצרה בין השנים 1931–1932 ב-גרמניה בשנת 1932, בתקופת ייצור הדגם, אוחדו אאודי, DKW (אנ'), הורך (אנ') וונדראר (אנ') לחברה אחת - AG Auto Union (אנ'). יוצרו 76 יחידות. 4 דלתות. מנוע קדמי. מנוע בנזין 3.8 ליטר. סוג הנעה: הנעה אחורית. מערכת חשמל - 12 וולט. סלון קבריולה אאודי אאודי סוג C אאודי סוג E אאודי סוג M אאודי סוג P אאודי סוג R אאודי סוג SS מדיה וקבצים בנושא אאודי סוג T בוויקישיתוף Oswald, Werner: Deutsche Autos 1920–1945, Motorbuch Verlag Stuttgart, 10. Auflage (1996 edition), ISBN 3-87943-519-7 קטלוג אאודי לדגמי שנת 1931 / ראו Typ-T classiccarcatalogue.com/AUDI "אאודי סוג T" - תמונה erwinhorst.nl/automerken-a/audi-duitsland-1910-heden/audi-modellen/1930-audi-typ-t
מקס גלר

מקסים "מקס" גלר (נולד ב-20 באפריל 1971) הוא מתאבק עבר ישראלי, סגן אלוף אירופה (1991). גלר נולד במינסק שבבלארוס למשפחה יהודית ועלה לישראל בסוף שנות ה-80. לאחר שעלה לארץ הצטרף למועדון הפועל תל אביב. הוא זכה באליפויות ישראל בשנים 1990 ו-1991. באוגוסט 1990, גלר זכה במדליית כסף בטורניר "אליפות בלגיה הפתוחה" לאחר שניצח יריבים מבלגיה, צרפת וספרד והפסיד בגמר ליריב שווייצרי. באליפות אירופה בשנת 1991 שנערכה בשטוטגרט שבגרמניה הוא זכה במדליית כסף בקטגוריית המשקל עד 68 ק"ג בסגנון החופשי. באליפות העולם באותה השנה שנערכה בוארנה שבבולגריה, הוא סיים במקום ה-19 מתוך 28 מתמודדים. באולימפיאדת ברצלונה 1992, התחרה גלר בקטגוריית המשקל הקל (עד 68 ק"ג) בסגנון החופשי וסיים במקום ה-11 מתוך 21 מתחרים לאחר ניצחון אחד ושני הפסדים; הוא ניצח בתוצאה 1–2 את חסוס רודריגז מקובה, הפסיד בתוצאה 0–2 לפתיח אוזבס מטורקיה והפסיד שוב בהתמודדות מול אנדרה אלקש ההונגרי לאחר ששניהם נפסלו עקב פסיביות וחוסר יוזמה. באליפות אירופה אותה השנה הוא סיים במקום השביעי. באליפות אירופה בשנת 1993 הוא סיים במקום החמישי. באליפות העולם בשנת 1994 שנערכה באיסטנבול שבטורקיה, גלר סיים במקום ה-11. באליפות אירופה באותה השנה שנערכה ברומא שבאיטליה הוא שוב סיים במקום ה-11. מקס גלר, באתר olympedia.org מקס גלר, באתר United World Wrestling מקס גלר באתר 'www.jewsinsports.org'. פרופיל וסטטיסטיקות באתר sports-reference.com בוב וקסלר,‏ "Day by Day in Jewish Sports History", ‏ 2008, KTAV Publishing House אבי פלד, "זהב לגרוברמן בבריסל", 7 באוגוסט 1990, מעריב
ניק זגרניצ'ני

ניק זגרניצ'ני (נולד ב-21 בנובמבר 1969) הוא מתאבק עבר ישראלי, סגן אלוף אירופה (1993). זגרניצ'ני נולד באוקראינה למשפחה יהודית ועלה לישראל בשנת 1991. לאחר שעלה לארץ הצטרף למועדון ההיאבקות של הפועל תל אביב. באליפות העולם בשנת 1991 שנערכה בוארנה שבבולגריה, זגרניצ'ני סיים במקום השמיני בקטגוריית המשקל עד 48 ק"ג. זגרניצ'ני ייצג את ישראל באולימפיאדת ברצלונה 1992 והתחרה בקטגוריית המשקל עד 48 ק"ג בסגנון יווני-רומי. הוא סיים במקום ה-11 מתוך 19 מתחרים לאחר ניצחון אחד ושני הפסדים. בקרב הראשון הוא ניצח בתוצאה 8–10 את עומר אלמס מטורקיה, בקרב השני הוא הפסיד בתוצאה 1–2 למארק פולר האמריקאי ובקרב השלישי הפסיד שוב בתוצאה 0–4 לווילבר סאנצ'ז הקובני. באליפות אירופה בשנת 1993 שנערכה באיסטנבול שבטורקיה, זכה זגרניצ'ני במדליית הכסף בקטגוריית המשקל עד 48 ק"ג. באליפות העולם בשנת 1994 הוא סיים במקום ה-11 ובאליפות אירופה באותה השנה הוא סיים שוב במקום ה-11. בשנת 1995 הוא עבר להתחרות בקטגוריית המשקל עד 52 ק"ג. באליפות העולם באותה השנה הוא סיים במקום ה-22 ובאליפות אירופה אותה השנה הוא סיים במקום ה-14. באליפות אירופה בשנת 1996, הוא סיים במקום ה-7. לאחר פרישתו מהיאבקות תחרותית, הוא החל לאמן במועדון ההיאבקות של הפועל תל אביב ובין היתר אימן את מיכאל ביילין, זוכה שתי מדליות ארד מאליפות העולם. ניק זגרניצ'ני, באתר olympedia.org ניק זגרניצ'ני, באתר United World Wrestling ניק זגרניצ'ני באתר 'www.jewsinsports.org'. פרופיל וסטטיסטיקות באתר sports-reference.com דאג סטראק,‏ "Israeli team acquires a Russian accent Of 32-athlete squad, 11 are former Soviets", ‏ 20 ביולי 1992, 'The Baltimore Sun'
טקס פרסי האקדמיה הבריטית לקולנוע ה-41

טקס פרסי האקדמיה הבריטית לקולנוע ה-41 שמעניקה האקדמיה הבריטית לאמנויות הקולנוע והטלוויזיה, נערך בשנת 1988, בו הוענקו פרסים לסרטים הטובים ביותר של שנת 1987. ז'אן דה פלורט זעקה לחופש ימי הרדיו תקווה ותהילה שון קונרי – שם הוורד גארי אולדמן - זקוף ת'אוזן איב מונטאן - ז'אן דה פלורט ז'ראר דפארדיה - ז'אן דה פלורט אן בנקרופט – 84 Charing Cross Road שרה מיילס - תקווה ותהילה ג'ולי וולטרס - שירותים אישיים אמילי לויד - לו היית כאן דניאל אוטיי – ז'אן דה פלורט ג'ון ת'או - זעקה לחופש איאן באנן - תקווה ותהילה שון קונרי - הבלתי משוחדים סוזן וולדרידג' – תקווה ותהילה ג'ודי דנץ' - 84 Charing Cross Road ונסה רדגרייב - זקוף ת'אוזן דיאן ויסט - ימי הרדיו אוליבר סטון - פלאטון קלוד ברי - ז'אן דה פלורט ג'ון בומן - תקווה ותהילה ריצ'רד אטנבורו - זעקה לחופש לו היית כאן - בריאן ללנד שירותים אישיים - דייוויד ללנד תקווה ותהילה - ג'ון בורמן ימי הרדיו - וודי אלן ז'אן דה פלורט - קלוד ברי וז'ראר בראש זקוף ת'אוזן - אלן בנט דוריט הקטנה - כריסטין אדזרד 84 Charing Cross Road - יו וייטמור Offret ז'אן דה פלורט - ברונו נויטן תקווה ותהילה - פיליפ רוסלו פלאטון - רוברט ריצ'רדסון זעקה לחופש - רוני טיילור פלאטון - קלייר סימפסון תקווה ותהילה - איאן קרפורד זעקה לחופש - לזלי ווקר ימי הרדיו - סוזן אי. מורס ימי הרדיו - ג'פרי קורלנד דוריט הקטנה - ג'ויס קרטר, דניאל גרדרס, קלוד גסטין, ג'ודית לום, סאלי ניל, ג'קי סמית', ברברה סונקס הבלתי משוחדים - מרילין ואנס-סטראקר תקווה ותהילה - שירלי ראסל שם הוורד - Hasso von Hugo ז'אן דה פלורט - מישל דרנל, Jean-Pierre Eychenne הזבוב - כריס וואלאס, סטפן דופיוס תקווה ותהילה - אנה דרייהרסט הבלתי משוחדים - אניו מוריקונה זעקה לחופש - ג'ורג' פנטון, ג'ונס גוואנגה תקווה ותהילה - פיטר מרטין לו היית כאן - סטנלי מאיירס ימי הרדיו - סנטו לוקסטו הבלתי משוחדים - ויליאם א. אליוט תקווה ותהילה - אנתוני פראט ז'אן דה פלורט - ברנרד וזאט זעקה לחופש תקווה ותהילה ימי הרדיו מטאל ג'אקט המכשפות מאיסטוויק חנות קטנה ומטריפה הזבוב מטאל ג'אקט פדריקו פליני טקס פרסי האקדמיה הבריטית לקולנוע ה-41, במסד הנתונים הקולנועיים IMDb (באנגלית)